ועדת הכנסת, כנסת 20, פרוטוקול מספר 240, 2017-04-05 09:30

דוד ביטן: בוקר טוב, אני מתכבד לפתוח את הישיבה.

דוד ביטן: על סדר-היום: בקשת הממשלה להקדמת הדיון בהצעת חוק התכנון והבנייה, התשע"ז-2017, לפני הקריאה השנייה והשלישית.

דוד ביטן: בבקשה, שתי דקות.

דוד ביטן: יו"ר הוועדה, תציג את הבעיה.

דוד אמסלם: בעצם אנחנו רוצים להעלות את זה היום בכנסת, את הצעת החוק הזאת, להצבעה.

דוד אמסלם: לכן אנחנו מבקשים שיהיה כאן פטור מחובת הנחה בעניין הזה.

דוד אמסלם: זהו.

דוד ביטן: מה שקורה – בגלל הפגרה אנחנו לא יכולים לכנס את המליאה שוב – גם פגרה וגם חג הפסח.

דוד ביטן: לכן אנחנו רוצים להעלות את זה היום לדיון, כפי שהממשלה ביקשה מיושב-ראש הכנסת, לכנס את המליאה לצורך העניין הזה.

דוד ביטן: בבקשה, אוסאמה.

אוסאמה סעדי: בוקר טוב, אדוני היושב-ראש.

אוסאמה סעדי: אני חושב שהלחץ הזה של כינוס הכנסת בפגרה ולקראת החג, אם זה מצביע על משהו – כנראה שמריחים משהו.

דוד ביטן: לא.

דוד ביטן: לא העליתי את זה ביום האחרון של המושב למרות שיכולתי להעלות את זה.

אוסאמה סעדי: היה לנו סיכום, להביא את זה במושב הבא.

אוסאמה סעדי: כל הלחצים היו להביא את זה במושב האחרון.

אוסאמה סעדי: כנראה מצאתם- - -

דוד ביטן: אני יכול להגיד לך דבר כזה.

אוסאמה סעדי: תגידו לנו, מה הדחיפות לחוק?

אוסאמה סעדי: החוק לא נכנס לתוקף עוד שבוע, עוד יום; זה נכנס עוד חצי שנה, אז מה הבהילות?

דוד ביטן: אין לי שום סיכום עם אף אחד על העניין הזה, ואני אומר שבסוף המושב החלטתי לא להעלות את זה, בגלל שהיו המון נושאים על סדר-היום, ועובדה – מה זה משנה היום הזה?

דוד ביטן: נתתי לכם מראש כמעט חודש בעניין הזה, אז אין שום בעיה.

דוד ביטן: בבקשה.

דוד אמסלם: בגדול, אנחנו דנו על החוק הזה כמעט חודשיים וחצי.

דוד אמסלם: היו גם הרבה עיכובים, שחלק מהחבר'ה רצו לעכב כי היתה לכם משימה, שנעביר את זה למושב הבא.

דוד אמסלם: אנחנו הגענו אתכם, ויכולנו להעביר את זה בהכרעה כבר בסוף המושב, כפי שתכננו מתחילת הדרך; מלפני חודשיים כבר אמרתי שנביא את זה ביום האחרון של המושב.

דוד אמסלם: אתם ניסיתם לעשות פיליבאסטר בעניין הזה – לא הסכמתי.

אוסאמה סעדי: אנחנו?

דוד אמסלם: כן, חלק מהאנשים שלכם.

דוד אמסלם: אנחנו הרי בסוף הבאנו משהו מאוזן.

דוד אמסלם: התחשבנו כמעט בחלק גדול מאוד מכל ההסתייגויות, עשינו עבודת עומק ביחד אתכם, ריככנו את זה איפה שהיה אפשרי, ככה שלא הצלחתי אפילו להבין את ההערה שלך, אוסאמה.

אוסאמה סעדי: ההערה שלי היא במקום.

אוסאמה סעדי: אני לא חושב שמן הראוי בחוק כזה, שלא צריך לחול מייד – זה צריך לחול בעוד ששה חודשים.

אוסאמה סעדי: למה מכנסים?

דוד ביטן: דחינו את זה מסוף המושב.

אוסאמה סעדי: למה?

דוד ביטן: אני החלטתי בגלל העומס, לדחות.

דוד ביטן: הרי מה אנחנו מדברים כולה?

דוד ביטן: על יום אחד.

דוד ביטן: דחיתי את זה חודש.

דוד ביטן: לא צריך להגזים.

דוד ביטן: צריך להיות הוגנים.

דוד ביטן: מי בעד ההצעה?

אחמד טיבי: ביקשתי לדבר.

דוד ביטן: אוסאמה לא מדבר בשבילך?

אחמד טיבי: אנחנו משלימים אחד את השני.

אחמד טיבי: אדוני היושב-ראש, אין ספק שמבחינת המהות, מדובר בחוק רע, מבחינת האוכלוסייה הערבית ומבחינת אנשים אחרים גם באוכלוסייה היהודית.

אחמד טיבי: מדובר בחוק שמקל על הריסות, ומגדיל את הקנסות, והנטל על האזרח שלעתים נאלץ לבנות ללא היתר, כי אין תוכניות מתאר, אין הרחבת שטחי שיפוט, למרות שהוא היה מעדיף לבנות עם היתר, ולכן אנחנו מתנגדים לחוק.

אחמד טיבי: התנגדנו לחוק, הצגנו המון הסתייגויות.

אחמד טיבי: חברי אוסאמה סעדי ועבדאללה אבו מערוף עשו עבודה מצוינת בוועדה כנציגי הרשימה המשותפת, ואתם בגלל העומס, בגלל הלחץ, בגלל הידברות, הסכמתם לדחות את זה ולא לעשות הצבעה ביום האחרון – אתה החלטת.

דוד ביטן: כן.

אחמד טיבי: אני לא מבין מה הבהילות בפגרה.

אחמד טיבי: אני הרבה זמן בכנסת.

אחמד טיבי: לא מבין מה הבהילות.

דוד ביטן: האמת שרצינו לראות את כולם.

דוד ביטן: ..

אחמד טיבי: אז יש תאגיד – תביא את התאגיד...

אחמד טיבי: היות שאין בחירות, לפני שבוע, ואמרתי לך, חבר הכנסת ביטן, אז אפשר להמתין, כי קמיניץ אמר לנו – למה אתה רוצה את זה עכשיו?

אחמד טיבי: הוא אמר: אני לא יודע מי יהיה בשלטון.

אחמד טיבי: לנו הוא אמר את זה.

דוד ביטן: לא אמר את זה.

דוד ביטן: הסיבות שלו הן אחרות.

אחמד טיבי: אתה מכחיש את הכול.

אחמד טיבי: אנחנו שמענו.

אחמד טיבי: זאת האוזן שלי, לא שלך.

דוד ביטן: לא אמר את זה.

דוד ביטן: המשנה ליועץ המשפטי לא יגיד דבר כזה.

דוד אמסלם: קמיניץ פקיד.

דוד אמסלם: עזוב אותו.

דוד אמסלם: אל תכניס אותו לעניין.

אחמד טיבי: לא, הוא אמר שנתניהו יישאר ראש ממשלה, אבל הוא לא יודע מי השרים.

דוד ביטן: אני דווקא הולך אתכם, כי אם יהיו בחירות, אולי תרדו מ-13 מנדטים לפחות, ואז לא תוכלו?

אחמד טיבי: אנחנו רוצים בחירות.

אחמד טיבי: אבל עכשיו, אחרי שגדעון סער חזר, אני מתחיל לחשוד שאולי יש בחירות בכל זאת.

אחמד טיבי: .. יש לו חושים.

אחמד טיבי: הוא מריח טוב, הסער הזה...

דוד ביטן: חשבתי שהחושים הם שלך.

אחמד טיבי: גם שלי.

דוד ביטן: מה, אתה צריך את גדעון סער בשביל זה?

דוד ביטן: רבותיי, מי בעד- - -

אחמד טיבי: לכן אני מבקש ממך – אולי בכל זאת תסכים לא לערוך את ההצבעה היום?

דוד ביטן: בבקשה, עבדאללה.

דוד ביטן: אני נותן לכם כי שניכם צריכים לעשות רוטציה – מבחינתי זה אחד שמדבר, חצי-חצי.

עבדאללה אבו מערוף: מתי?

דוד ביטן: לא יודע מתי הרוטציה.

עבדאללה אבו מערוף: מתי תגיד?

עבדאללה אבו מערוף: אתה יושב-ראש הקואליציה.

דוד ביטן: לא יודע.

דוד ביטן: מבחינתי, אל תעשו רוטציה.

דוד ביטן: אני אוהב אתכם.

דוד ביטן: תגיד לי, מותר לבטל הסכם רוטציה בכנסת בהצבעה?

דוד אמסלם: אחמד, לא תהיה רוטציה, אחמד.

דוד אמסלם: אני מודיע לך.

עבדאללה אבו מערוף: כמה חברי כנסת יש בישראל, ביטן?

דוד ביטן: 120.

עבדאללה אבו מערוף: לא 121?

עבדאללה אבו מערוף: אני שואל.

עבדאללה אבו מערוף: אני חושב שהוא 121.

עבדאללה אבו מערוף: הוא לא הבין.

עבדאללה אבו מערוף: אז ככה, כיושב-ראש הקואליציה, שאלה.

עבדאללה אבו מערוף: תן לו לחשוב, אחמד.

דוד ביטן: אנחנו נגדיל את העסק הזה, נכניס לליכוד 2, ולכם נשאיר.

עבדאללה אבו מערוף: כפילות מקומות, כן?

דוד ביטן: רק שכחלון יסכים.

דוד ביטן: ..

עבדאללה אבו מערוף: היות שאתה יושב-ראש הקואליציה, ו היושב-ראש, מנהל את הישיבה עכשיו, ואתה יושב-ראש הקואליציה, אם תוכל לומר לי, מה מידת המעורבות של עמותת רגבים והבית היהודי בחקיקת החוק הזה?

דוד ביטן: לא יודע.

דוד ביטן: לא ישבתי- - -

אמיר אוחנה: מה, זה תנועות לא חוקיות?

אחמד טיבי: הבית היהודי מנהל את הממשלה.

אמיר אוחנה: הבית היהודי הוא חלק מהקואליציה.

דוד ביטן: קודם כל, אתם פוגעים ביושב-ראש הוועדה, כי יושב-ראש הוועדה עבד על זה חודשיים וחצי.

דוד ביטן: אני לא ישבתי בישיבות, אז אני לא יכול לענות לכם בעניין הזה.

דוד ביטן: מי בעד ההצעה של הממשלה, לפטור מחובת הנחה לקריאה שנייה ושלישית – ירים את ידו.

דוד ביטן: בעד הבקשה – 4

דוד ביטן: נמנעים – אין בקשת הממשלה להקדמת הדיון בהצעת חוק התכנון והבנייה (תיקון מס' 109), התשע"ז-2017 (מ/1074), לפני הקריאה השנייה והשלישית, נתקבלה.

דוד ביטן: בעד – 4.

דוד ביטן: תודה רבה, הישיבה נעולה.